钦定古今图书集成/明伦汇编/闺媛典/第057卷 > 李鸿妻孙氏
## 钦定古今图书集成/明伦汇编/闺媛典/第057卷 > 李鸿妻孙氏

按《广信府志》：“孙氏名义姑，玉山人，诸生李鸿妻。艰于
产育，为夫置侧室，方娠，会流贼袁三反，孙偕侧室潜
匿西湖桥。俄而被执，谓侧室曰：‘人死，命也；死于贼，亦
命也，庸何悲涕！但尔死如李氏宗祀何？我自分必死
矣，尔无以我为念。寻绐赋曰：‘侧室有孕，宗祊是赖。请
以所携金赎之，我则唯命’。贼如其请，既脱侧室，遂抱’”
桥柱厉声曰：“我儒家妇，头可断，身不可辱，其速杀我！”
贼怒，刳其肠而去，行路莫不壮之。事闻于朝，诏旌表。